Haga var kjent som en bydel med lav boligstandard, bohemliv, restauranter og klubber. På 1970-tallet ble det vedtatt å sanere bort «slummen» i Haga, selv om 70 % av beboerne ønsket at området skulle oppgraderes i stedet for å rives, og trass i at både Göteborgs historiska museum og Riksantikvarien ville ha bydelen vernet for sin kulturhistoriske verdi. I dag står bare en femdel av den eldre bebyggelse tilbake. Likevel ble mange boende, og Haga i dag er et ettertraktet boligmiljø og en levende bydel som regnes som et landemerke i Göteborg.